CELEX: 32015R0390
Language: et
Date: 2015-03-05 00:00:00
Title: Komisjoni rakendusmäärus (EL) 2015/390, 5. märts 2015 , millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa

10.3.2015   
            
            
               ET
            
            
               Euroopa Liidu Teataja
            
            
               L 65/13
            
         KOMISJONI RAKENDUSMÄÄRUS (EL) 2015/390,
   5. märts 2015,
   millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusega (EMÜ) nr 2658/87 kehtestati kaupade nomenklatuur (edaspidi „kombineeritud nomenklatuur”), mis on esitatud kõnealuse määruse I lisas.
            
         
               (2)
            
            
               Kombineeritud nomenklatuuri teise osa 20. grupi lisamärkuse 2 a praeguses tekstis on kindlaks määratud, et toote erinevate suhkrute sisaldus tuleb arvutada refraktomeetri näidu järgi, kasutades komisjoni rakendusmääruse (EL) nr 974/2014 (2) lisas sätestatud meetodit.
            
         
               (3)
            
            
               Mere- ja muudest vetikatest tooted, mis on valmistatud või mida on säilitatud kombineeritud nomenklatuuri teise osa 12. grupis nimetamata viisil, või maniokist, marantast, saalepist, maapirnist, bataadist jms rubriiki 0714 kuuluvatest kõrge tärklise- või inuliinisisaldusega juurtest ja mugulatest või viinapuulehtedest tooted, klassifitseeritakse kõik kombineeritud nomenklatuuri teise osa 20. gruppi. Kui neid tooteid käsitavad arvutused tehakse refraktomeetrilist meetodit kasutades, leitakse nende toodete suhkrusisalduse tase olevat nii kõrge, et neid käsitatakse suhkrulisandiga toodetena selle grupi lisamärkuse 3 tähenduses, ehkki asjaomased tooted ei sisalda lisatud suhkrut.
            
         
               (4)
            
            
               Selliste toodete nõuetekohase klassifitseerimise tagamiseks on asjakohane ette näha kõrgefektiivse vedelikkromatograafia (HPLC) meetodi ja kindla, juba tollilaborite poolt teise osa 20. gruppi kuuluvate spetsiifiliste toodete suhkrusisalduse määramisel rakendatava valemi kasutamine.
            
         
               (5)
            
            
               Selleks et tagada kombineeritud nomenklatuuri ühetaoline tõlgendamine erinevate toodete suhkrusisalduse mõõtmisel kogu liidus, tuleks muuta kombineeritud nomenklatuuri teise osa 20. grupi lisamärkust 2 a.
            
         
               (6)
            
            
               Seetõttu tuleks määrust (EMÜ) nr 2658/87 vastavalt muuta.
            
         
               (7)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2658/87 I lisas esitatud kombineeritud nomenklatuuri teise osa 20. grupi lisamärkus 2 a asendatakse järgmisega:
   
      
                  „a)
               
               
                  Sellesse gruppi kuuluvate toodete erinevate suhkrute sisaldus väljendatuna sahharoosina (suhkrusisaldus) vastab refraktomeetri näidule temperatuuril 20 °C (rakendusmääruse (EL) nr 974/2014 lisas kirjeldatud meetodi järgi), korrutatuna ühega järgmistest koefitsientidest:
                  
                              —
                           
                           
                              0,93 toodete puhul, mis on klassifitseeritud alamrubriikidesse 2008 20–2008 80, 2008 93, 2008 97 ja 2008 99;
                           
                        
                              —
                           
                           
                              0,95 muudes rubriikides klassifitseeritud toodete puhul.
                           
                        Erinevate suhkrute sisaldus väljendatuna sahharoosina (suhkrusisaldus) järgmistes sellesse gruppi kuuluvates toodetes:
                  
                              —
                           
                           
                              mere- ja muudest vetikatest valmistatud tooted, mis on toiduks valmistatud või mida on säilitatud 12. grupis nimetamata viisil;
                           
                        
                              —
                           
                           
                              maniokist, marantast, saalepist, maapirnist, bataadist jms rubriiki 0714 kuuluvatest kõrge tärklise- või inuliinisisaldusega juurtest ja mugulatest valmistatud tooted;
                           
                        
                              —
                           
                           
                              viinapuulehtedest valmistatud tooted
                           
                        vastab näitajale, mis on arvutatud kõrgefektiivse vedelikkromatograafia meetodi järgi (edaspidi „HPLC meetod”) kindlaks määratud mõõtmistulemuste alusel, kasutades järgmist valemit:
                  S + (G + F) × 0,95,
                  kus
                  
                               
                           
                           
                              „S” on HPLC meetodil kindlaks määratud sahharoosisisaldus;
                           
                        
                               
                           
                           
                              „F” on HPLC meetodil kindlaks määratud fruktoosisisaldus;
                           
                        
                               
                           
                           
                              „G” on HPLC meetodil kindlaks määratud glükoosisisaldus.”
                           
                        
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. märts 2015
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Komisjoni rakendusmäärus (EL) nr 974/2014, 11. september 2014, millega nähakse ette refraktomeetriline meetod lahustuva kuivjäägi määramiseks puu- ja köögiviljatoodetes nende klassifitseerimiseks kombineeritud nomenklatuuris (ELT L 274, 16.9.2014, lk 6).